Prasasti Wuatan Tija
Alih Aksara

A.
1 . mata ri sira ri wruhanyan turunya anugraha Sri maharaja rikanang wanua i wuatan tija 
maryya yan watek wintri samgat wintri rikala punaryya mawuang ri tamyang wi-
2 . -siran maryya watek wintri ika wanua i wuatan tija dyah bhumi pramana riya salwir 
ni sukha duhkhanya pahguhanya mas ma 8 muang wuru wuruan 2 i satahun
3. tadah haji  puhgul nira panikelana susur anugraha Sri maharaja ryyanak nira dyah bhumimomahumahhakan dyah bhumi samgat pinapan samgat sawyan sa-
4 . -mgat sukhapahgil rake tulanan dinammakan ikang rama muwah mas su 5 byaparanyan -panadah muang ikang patih wahuta muang sahana ning magamman tpi siringnya
5. ri wanua kabeh rîaran nika rama pratanda rama ni tiwi anak wanua i srai watak halang si milu rama ni kahyâ anak wanua i halang watak saragwaawwilra i ...
6. yo rama ni angul anak wanua i tpung sugih watak ahgul kalang i kupu si amwir rama ni râghu winekas si hurip rama ni wadô tuha kalang ri gdalua si ko-
7. -pal rama ni jaghi winekas si gawil rama ni kabikuan i madyoran si bono kaki malawang i gununan si nohan gusti i tukir si hanton wine-
8. -kas i wuat si wanû rama ni dawir winekas i wunmadis si totoh rama ni paddwan tuha padahi si rinda rama ni aru tlas masamoha manadah saha-
9. -na nika sang patih wahuta muang ika magamman kabeh muang ika tpi siringnya ri wanua kabeh huwus manadah wruh ya kabeh ni pageh ni anugraha Sri mahara-
B.
1. -ja an dyah bhûmi pramâna nika wanua i wuatan tija salwir ning sukha dukhanya kabeh tan katamana dening mahilala drabya haji dyah bhûmi atah pramana rika wa-
2. -nua i wuatan tija
mangkana anugraha Sri maharaja rake lokapala ryyanaknira dyah bhumijaya kinon ta sang wahuta hyang kudur umagehakna ya kumannakna ikang sa
3. paja i harpan ning wahuta patih muang sahana nika tanayan wanua i wuatan tija muang sa tpi siringnya kabeh manadag sang wahuta hyang kudur indah ta kita
4 . hyang baprakeiwara brahma wisnu maheswara rawi Sasi ksiti jalapawana huta Sana yajamâna akasa kala mrtyu guna bhuta siddhya dwaya ahoratri yama ba-
5. -runa kuwera basapawa yaksa raksasa pisâca ràma dewatâ preta asura garudâ gandharba grahâ kinnara widyadhara dewaputra nandiswara mahâkila nagaraja
6. wihayaka durgadewi kita tuwi sakweh ta dewafa prasiddha mangraksa kadatuan Sri maharaja i bhûmi i mataram kita umasuki hati nikanang wang kabeh tan
7. kawnang tinahan yâpuan hana anyiya lumangkahanang sasana langghanFi ijnâ haji lumaburra ike wanua i wuatan tija  ma anugraha Sri maharaja ryyanak nira
8. dyah bhûmijaya ndah panan ta kamung hyang duduk hatinya sabwittakan wtangnya rantan ususnya udulakan pahungnya wetuaken dalemmanya tampyal i wirawan mewah i
9. i tahannan yan paraih alas pahanninning mong patukanning ulâ pulirakna ni dewamanyuh yan hana yai tegai pahanninning glap pahananning wuil sang pamuhwan
10. sampalaning raksasa arah kita hyang kusikagargametri kurumpu pitanjalli suwuk lor kidul kuluan wetan buahakan ingâkâsa salamwi takna ning
C.
1 . hyang kabeh tibakena ing samudra klammakna ing wrsabhamukha , tetelakna ing watu dawu -
han i dalammair dudutan ni tuwiran sepahan ni wuhaya ahkenan matya ikanang wang anya
2 . ya , ahamehana hawu kerir upadrawa ing dewata , kadi syuh nikang hantelu hayam tan baluy matpung umiliha ing naraka tumiba ing maharorawa hitipan nika
3. wah sayeng makinkara i wulatta kita hyang candraditya mangkana ulih hana nikanang manya -
ya langhana i ajna haji asing lumebura ikeng wanua i wuatan tija sirna paha —
4 . nugraha iri maharaja rake lokapala ryyanak nira dyah Bhumijaya //0//